година, 340 лица, вклучувајќи ги и признатите бегалци и лица на кои им е доделена супсидијарна заштита, го користеле правото за бесплатна здравствена помош доделена според измените на Законот за здравствено осигурување. Сепак, на ниту еден барател на азил сè уште не му е одобрена правна помош според изменетиот Закон за бесплатна правна помош.

Во областа на визната политика, земјата повеќе години добро напредува. Законодавството во голема мера е усогласено и врската помеѓу дипломатските и конзуларни претставништва, Националниот визен систем Н - ВИС и Визниот центар во Министерството за надворешни работи е во функција од 2009 година.

Спроведувањето на безвизниот режим за патување во ЕУ продолжува непречено во целост, но во 2013 година се зголемија нерегуларните текови на миграција. Националните власти продолжија да соработуваат за справување со неосновани барања за азил направени од членовите на Шенген и асоцијативните земји. Покрај водење кампањи за јавно информирање, властите продолжија да вршат проактивни гранични контроли, патроли за надзор и анализа на ризик, како и засилување на истражните мерки и активности. Во јуни 2014 година, Уставниот суд пресуди дека делови од Законот за патни исправи, според кои одземањето на патни документи на присилно вратени лица во одредени околности, се неуставни. Во текот на периодот на известување, беа поднесени кривични пријави против 8 лица според кривичните одредби во врска со олеснувањето на злоупотребата на безвизниот режим. И покрај овие активности, бројот на барања за азил се зголеми за 15 %помеѓу 2012 и 2013 година. Долгорочните политики и мерки за решавање на причините за овој феномен се уште бараат структурни напори и инвестиции на соодветни ресурси, особено за подобрување на социјалната и економска инклузија на најранливите групи. Во септември 2014 година, германскиот парламент усвои измени и дополнувања на националното законодавство за азил за вклучување на земјата во листата на безбедни земји на потекло.

Во однос на надворешните граници и Шенген , се отвори заеднички контакт центар со Србија и беа извршени 404 заеднички патроли на границите со Косово, Бугарија, Албанија и Србија во 2013 година. Продолжи добрата соработка и размена на најдобри практики со Фронтекс, вклучително и преку заеднички операции за безбедност на зелените делови од границите, борба против криминални активности поврзани со украдени возила и нелегалната миграција и мрежата за анализа на ризик во Западен Балкан (МАРЗБ). Кадровското екипирање на единицата за внатрешна мобилност е завршено, а обуките и опремувањето се подобрени. Граничната полиција доби дополнителна опрема за видео надзор, сепак, шест полициски станици за надзор на границите сè уште треба да бидат поврзани со централната база на податоци на Министерството за внатрешни работи. Сè уште се потребни дополнителни напори за зајакнување на капацитетот за управување на Националниот координативен центар за гранично управување (НКЦГУ), бидејќи внатрешната координација и соработката со министерствата останува слаба.

Во областа на судската соработка во граѓански и кривични предмети, Третиот дополнителен протокол на Европската конвенција за екстрадиција беше ратификуван и влезе во сила на 1 март 2014 година. Исто така, беа ратификувани измените и дополнувањата на три билатерални договори со Босна и Херцеговина за спроведување на одлуки од кривичниот суд, за екстрадиција и правна помош во граѓански и кривични предмети. Две спогодби беа потпишани со Црна Гора за меѓусебна правна помош во граѓански и кривични предмети и за извршување на кривични судски пресуди. Во 2013 година, во земјата имало 1 809 барања за меѓусебна правна помош во кривични прашања и 1 734 барања за граѓански прашања. Барањата беа испратени до другите земји во 1303 кривични прашања и 931 граѓански прашања. Земјата издаде 114 барања за екстрадиција и доби 12, како и обработи вкупно 19 барања за трансфер на осудени лица. Земјата соработувала со Белгија, Унгарија, Словенија, Словачка, Романија и Шведска во рамки на нејзината спогодба за соработка со Европравда.

Во областа на полициската соработка и борбата против организиран криминал, продолжува регионалната и меѓународната соработка на полето на спроведувањето на законот преку Европол и Интерпол. Околу 225 налози за апсење беа издадени во 2013 година. Оперративана апликација СИЕНА за безбедна размена на осетливи и информации со Европол стана функционална. Назначен е офицер за врска за Европол. Подготовките за формална Работна спогодба со Европскиот полициски колеџ (ЦЕПОЛ) се добро напреднати, со цел да се овозможи на националните тела за спроведување на законот да имаат корист од стекнатите искуства на ЦЕПОЛ.

Измените на Законот за внатрешни работи воведоа систем на кариера заснован на заслуги за полицијата, врз основа на компетентност на работа. Беше донесена Стратегија за управување со човечки ресурси и политика на регрутирање заснована на заслуги. Бирото за јавна безбедност при Министерството за внатрешни работи беше

47